Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos parlamento ir Tarybos reglamento dėl augalų apsaugos produktų statistikos priėmimo /* KOM/2008/0899 galutinis/2 - COD 2006/0258 */





[pic] | EUROPOS BENDRIJŲ KOMISIJA | Briuselis, 9.1.2009 KOM(2008) 899 galutinis 2006/0258 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos reglamento dėl augalų apsaugos produktų statistikos priėmimo 2006/0258 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos reglamento dėl augalų apsaugos produktų statistikos priėmimo 1. PAGRINDINIAI FAKTAI Pasiūlymo perdavimo Europos Parlamentui ir Tarybai data (dokumentas COM(2006) 778 galutinis – 2006/0258 (COD)) | 2006 m. gruodžio 11 d. | Europos ekonomikos ir socialinių reikalų komiteto nuomonė pateikta: | 2007 m. liepos 11 d. | Europos Parlamento nuomonė (po pirmojo svarstymo) pateikta: | 2008 m. kovo 12 d. | Bendroji pozicija priimta: | 2008 m. lapkričio 20 d. | 2. KOMISIJOS PASIŪLYMO TIKSLAS Siūlomu reglamentu sukuriama teisinė sistema ir nustatomos suderintos augalų apsaugos produktų pardavimo ir jų naudojimo statistinių duomenų rinkimo ir platinimo taisyklės. Visų pirma, jame nustatomos taisyklės, kuriomis apibrėžiama: duomenų rinkimo dažnumas (prekybos duomenys renkami kasmet, naudojimo duomenys – kas penkeri metai); duomenų rinkimo metodai, valstybėms narėms suteikiant daug lankstumo; ataskaitų teikimo forma ir dažnumas, kuriuos Komisija gali išsamiai nustatyti taikydama komitologijos procedūrą. | - Reglamentas dėl augalų apsaugos produktų statistikos yra teisės aktų rinkinio, kurį sudaro pasiūlymas dėl Europos Parlamento ir Tarybos direktyvos, nustatančios Bendrijos veiksmų pagrindus siekiant tausiojo pesticidų naudojimo (COM(2006) 373 galutinis) ir pasiūlymas dėl Europos Parlamento ir Tarybos reglamento dėl augalų apsaugos produktų pateikimo į rinką (COM(2006) 388 galutinis), kurie svarstomi taikant bendro sprendimo procedūrą (Žemės ūkio ministrų taryba), dalis. 3. PASTABOS DĖL BENDROSIOS POZICIJOS 3.1 Bendrosios pastabos Europos Parlamentas pateikė nuomonę per pirmąjį svarstymą 2008 m. kovo 12 d. Komisija visiškai, iš dalies, arba iš esmės priėmė 12 iš 26 Europos Parlamento per pirmąjį svarstymą pasiūlytų pakeitimų. Bendrojoje pozicijoje bent iš dalies atsižvelgiama į 5 iš tų 12 pakeitimų. Komisija visiškai, iš esmės arba iš dalies priėmė pakeitimus, kurie patikslintų ir patobulintų Komisijos pasiūlymą. Juose numatyti pakeitimai, kuriais paaiškinami oficialiems statistiniams duomenims keliami kokybės reikalavimai ir konfidencialumo lygis, geriau apibūdinami pasiūlymo tikslai ir pateikiama aiškesnė sąsaja su kitais teisės aktų pasiūlymais dėl pesticidų teminės strategijos, ypač su naujo reglamento dėl augalų apsaugos produktų pateikimo rinkai nuostatomis dėl įsipareigojimų teikti ataskaitas taikymo ir produktų sąrašo persvarstymo. Komisija išsakė savo poziciją dėl pasiūlymo taikymo srities išplėtimo įtraukiant biocidus. Komisija daugiausia atmetė tuos pakeitimus, kurie buvo laikomi nereikalingais arba prieštaraujančiais bendrosioms Tarybos reglamento (EB) Nr. 322/97 dėl Bendrijos statistikos[1] nuostatoms ir Europos statistikos sistemos taisyklėms, arba techniškai neįgyvendinamais, skubotais arba tokiais, dėl kurių nereikalingai padidėtų administracinė bei respondentams tenkanti našta. Komisija mano, kad bendroji pozicija nekeičia nei pasiūlymo principo, nei jo tikslų, todėl galėtų ją paremti tokią, kokia ji yra dabar. 3.2. Išsamios pastabos 3.2.1. Komisijos priimti ir visiškai, iš dalies arba iš esmės į bendrąją poziciją įtraukti Parlamento pakeitimai Į bendrąją poziciją šiek tiek pakeistomis formuluotėmis įtraukti 5, 10, 13, 18 ir 32 pakeitimai. Komisijos visiškai priimtas ir visiškai įtrauktas į Tarybos bendrąją poziciją 5 pakeitimas, kuriuo paaiškinami reglamento tikslai. Taryba paliko 10 pakeitimu, kuriuo patikslinami pasiūlymo tikslai, nustatytą sąsają su pamatine direktyva dėl tausiojo pesticidų naudojimo, tačiau ji griežtai turi būti taikoma tik direktyvos 14 straipsniui. Taryba atmetė tris 10 pakeitimo įtraukas, įskaitant paskutinę, susijusią su medžiagų srautų registravimu, kuri buvo nepriimtina Komisijai. 13 pakeitimu, kurį Komisija visiškai priėmė, pasiūlymas susiejamas su reglamento dėl augalų apsaugos produktų teikimo rinkai pasiūlymu, aiškiai nurodant jame nustatytus ataskaitų teikimo įsipareigojimus. Šis pakeitimas bendrojoje pozicijoje liko beveik nepakeistas. 18 pakeitimas, susijęs su duomenų konfidencialumo apsauga ir duomenų naudojimo statistiniams tikslams ribojimu, Komisijai buvo iš esmės priimtinas ir, šiek tiek jį pakeitus, buvo įtrauktas į bendrąją poziciją. Taryba iš esmės priėmė Komisijos visiškai priimtą 32 pakeitimą, susijusį su Komisijos ataskaitos Parlamentui turiniu. 3.2.2. Komisijos atmesti, tačiau visiškai, iš dalies arba iš esmės į bendrąją poziciją įtraukti Parlamento pakeitimai Nėra. 3.2.3. Komisijos visiškai, iš dalies arba iš esmės priimti, tačiau į bendrąją poziciją neįtraukti Parlamento pakeitimai 3, 6, 11, 12, 19, 30 ir 33 pakeitimus Komisija priėmė iš dalies arba iš esmės, tačiau jų neįtraukė. Trys pakeitimai – 6, 11 ir 33 – buvo bent iš dalies susiję su biocidų įtraukimu į pasiūlymo taikymo sritį ir paskesniu augalų apsaugos produktų pervadinimu. Komisija sutiko, kad taikymo sritis būtų išplėsta, kadangi su Parlamentu sutarta dėl įgyvendinamos programos. Šiam taikymo srities išplėtimui nepritarė Taryba. Ji atmetė 3 ir 30 pakeitimus, susijusius su oficialiems statistiniams duomenims taikomais standartais, ir vietoj jų įtraukė su šiuo klausimu susijusius naujus (8a) konstatuojamąją dalį ir (3a) straipsnį. Taryba nusprendė, kad 12 pakeitimas, kuriuo siekiama sustiprinti sąsają su reglamentu dėl augalų apsaugos produktų teikimo rinkai, yra apsunkinantis ir jį atmetė. Taryba nepriėmė 19 pakeitimo, kuriuo siūloma, kad Komisija reguliariai persvarstytų į III priedą įtrauktų medžiagų sąrašą, ir nauju 4 straipsnio 2 dalies a punktu pasiūlė lankstesnį metodą. 3.2.4. Komisijos ir Tarybos atmesti ir į bendrąją poziciją neįtraukti Parlamento pakeitimai 1, 7, 8, 21, 22, 26 ir 34 pakeitimais siekta išplėsti reglamento taikymo sritį, kad būtų įtraukti gamybos bei importo ir eksporto sektoriai, naudojimas ne žemės ūkyje ir biocidai. Komisija ir Taryba mano, kad 14, 16, 25, 28 ir 31 pakeitimai prieštarauja Europos statistikos sistemos taisyklėms. Manoma, kad 15 ir 23 pakeitimai, kuriais gamintojams ir tiems, kurie atsakingi už augalų apsaugos produktų teikimą rinkai, nustatomi konkretūs ataskaitų teikimo įsipareigojimai, sutampa su teikimo rinkai reglamente išdėstytais panašiais įsipareigojimais. Šie įsipareigojimai neįtraukti į bendrąją poziciją. Dėl Parlamento pasiūlyto reglamento taikymo srities išplėtimo įtraukiant biocidinius produktus, Komisija suvokė sunkumus, su kuriais šiuo metu susiduriama įtraukiant šiuos produktus, ir mano, kad tam būtina susitarti dėl įgyvendinamos programos reglamente nenustatant tikslaus termino. Galimybė išplėsti reglamento taikymo sritį labai priklauso nuo to, kaip bus vykdoma biocidų persvarstymo programa, kurios tvarkaraštis iki šiol nenustatytas. Komisija visiškai pripažįsta biocidinių produktų svarbą ir teminėje tausaus pesticidų naudojimo strategijoje pradėjo specialų jų poveikio vertinimą. Iš šio poveikio vertinimo rezultatų matyti, kad būtina rekomenduoti konkrečias priemones šių produktų naudojimo svarbai įvertinti. Tačiau Komisija kol kas negali numatyti, ar bus rekomenduojama taikyti konkretų statistinį metodą, ar pakaks įprastų ataskaitų teikimo priemonių. Todėl biocidų ir augalų apsaugos produktų klausimai turėtų būti sprendžiami atskirai. 3.2.5. Tarybos padaryti pasiūlymo pakeitimai Taryba pasiūlė tokius Komisijos pasiūlymo pakeitimus: Kokybės vertinimas. Taryba įtraukė naują 3a straipsnį apie kokybės vertinimą.Kokybės vertinimo kriterijai jau įtraukti į kitus su statistika susijusius pagrindinius teisės aktus[2]. Komisija gali pritarti šiam kokybės vertinimo taisyklių išaiškinimui. Įgyvendinimo priemonės. Tarybos įtrauktas naujas su kokybės vertinimu susijęs straipsnis yra gana konkretus. Todėl nuoroda į komitologijos procedūrą dėl kokybės ataskaitų ir ataskaitų teikimo priemonių panaikinta. Tekstas apie „naudojimo ploto“ apibrėžties Komisijos patvirtinimą perkeltas iš II priedo į 4 straipsnį. Tekstas apie Komisijos galimybę iš dalies pakeisti suderintą klasifikavimą perkeltas iš III priedo į 4 straipsnį, o Taryba siūlo taikyti lankstesnes priemones nei Parlamento pasiūlytas reguliarus persvarstymas (19 pakeitimas). Komisija gali pritarti šiam įgyvendinimo priemonių tikslinimui ir paprastinimui. Duomenų apie naudojimą rinkimo aprėptis. Taryba nusprendė valstybėms narėms suteikti daug laisvės savo nuožiūra pasirinkti kultūras, kurių duomenys būtų renkami, ir II priede nustatė naujas duomenų apie nurodytų augalų apsaugos produktų naudojimą rinkimo ribines vertes. Reikalavimų, kurie keliami valstybių narių pagal tausiojo pesticidų naudojimo teminėje strategijoje nustatytus nacionalinius veiksmų planus auginamų kultūrų ir naudojamų medžiagų reprezentatyvumui, deriniu gali būti pakankamai užtikrinama, kad aprėptis bus pakankama ir valstybių narių rezultatus būtų galima tinkamai lyginti. Be to, motyvų pareiškime Taryba pastebi, kad po penkerių metų įvertinus reglamento rezultatus kultūrų atranką prireikus bus galima pakeisti. Taigi, Komisija gali palaikyti šį kompromisą. Naujos sąvokų apibrėžtys. 2 straipsnyje pateiktos apibrėžtys šiek tiek pakeistos, o siekiant užtikrinti geresnę sąsają su kitais pagrindiniais statistikos teisės aktais, įtrauktos naujos apibrėžtys. Komisija pritaria šiems pakeitimams. Kiti pokyčiai. Be to, Taryba iš konstatuojamųjų dalių išbraukė visas nuorodas į augalų apsaugos produktų gamybą bei paskirstymą ir į galimą biocidų įtraukimą į taikymo sritį. Subsidiarumo ir proporcingumo bei komitologijos procedūros konstatuojamosios dalys išdėstytos nauja redakcija ir įtraukta speciali konstatuojamoji dalis apie konfidencialių duomenų perdavimą. Šie pakeitimai atitinka bendrąją Komisijos poziciją dėl reglamento taikymo srities, taigi Komisija gali jiems pritarti. 4. IŠVADA Tarybos bendrojoje pozicijoje pateikti pakeitimai Komisijai priimtini, nes juos patvirtinus galimas kompromisas tarp, viena vertus, poreikio gauti patikimų ir palyginamų duomenų, kuriais būtų galima įvertinti pažangą, padarytą siekiant tausesnio pesticidų naudojimo ir sumažinti riziką, ir, kita vertus, sunkumų, su kuriais daugelis valstybių narių susiduria norėdamos pradėti taikyti naują duomenų rinkimo sistemą ir šio reglamento tikslais rinkdamos pakankamai išsamius ir palyginamus duomenis. Apskritai Tarybos pakeitimai paremti Komisijos pasiūlymu, todėl Komisija gali priimti bendrąją poziciją. [1] OL L 52, 1997 2 22, p. 1. Reglamentas su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1). [2] 2008 m. balandžio 23 d. Europos Parlamento ir Tarybos reglamentas (EB) Nr. 453/2008 dėl Bendrijos ketvirtinės statistikos apie laisvas darbo vietas (OL L 145, 2008 6 4, p. 234).